Tina & Luka svetujeta #8 ~ Kako najdeš pravega partnerja?

Pripravila sva še nekaj nasvetov o tem, kakšna je najboljša mentalna naravnanost pri spoznavanju novih ljudi.

Kdo so najbolj uspešni iskalci partnerja na ona-on?

Predstavljaj si, da je ona-on velika druščina neznancev, ki si želijo spoznati nekoga zase – zato so prišli, tako kot ti. Ko nekoga prvič ogovoriš je tako, kot da bi v glasnem prostoru prvič navezal stik.

Če si bosta dovolj simpatična in začutila pozitivno energijo, se bo vajin pogovor razvil, podobno kot če bi spoznal novo osebo na zabavi in se nato z njo premaknil na samo, da lahko v miru nadaljujeta pogovor. Šele na podlagi tega se lahko postopoma (po nekaj takšnih prijetnih klepetih) pri obeh porodi želja, da bi šla na zmenek v živo.

Uspešen je tisti, ki:

sproščeno vstopa v spoznavanje novih ljudi in mu je jasno, da zelo verjetno ne bo že na prvem srečanju spoznal sanjske osebe (lahko pa se tudi zgodi). Večina jih gre namreč na 5-10 zmenkov, preden najdejo tisto zares pravo;

je pripravljen spoznavati nove ljudi, ki so vredni srečanja v živo – med njimi bo nekaj zanimivih ljudi, novih znancev, nekdo pa bo tudi tisti pravi;

ne ostaja predolgo na spletnem klepetu, temveč tvega srečanja v živo, potem ko je prepričan, da je to pravi korak zanj. Nimaš namreč česa izgubiti, le spoznaš lahko zanimivo novo osebo, ki si jo že ocenil/a, da je vredna srečanja v živo;

ne prehiteva, saj je ona-on le stičišče največjega števila samskih na enem mestu, še vedno pa je potrebno navezati stik, izmenjati nekaj pogovorov, preden na obeh straneh dozori želja, da se srečata tudi v živo;

se ne pretvarja, da je nekaj drugega, kar v resnici je. Če si želiš avtentične zveze, bodi to, kar si. Pravi osebi boš všeč točno takšna oseba, kot si.

… in neuspešni:

Neuspešni so tisti, ki predolgo odlašajo s srečanjem, pa tudi tisti, ki vse stavijo na en in edini zmenek v živo, ki naj bi takoj vodil v dolgoročno partnerstvo.

Prav tako so neuspešni tisti, ki takoj, ko osebo nagovorijo, želijo več fotografij, e-mail naslov, telefonsko številko ipd. ali pa silijo na takojšnje srečanje v živo; to enostavno ne deluje. Večina se odloči za srečanje v živo po nekaj dneh prijetnega spletnega klepeta.

Ne poskušaj pretirano ugajati ali vstopati v zveze, če ti oseba ne odgovarja. V tem primeru vljudno povej, da ne čutiš kemije in išči dalje. Tvoja edina naloga je, da spoznaš nekaj zanimivih ljudi in se povežeš s pravo osebo zase!

Z drugimi besedami, zaradi spleta ni nič zelo drugače, kot če bi spoznal novo osebo v živo, nič hitreje ne pride do čustvenega navezovanja na obeh straneh.

Glavna prednost ona-on je torej v tem, da imaš na enem mestu kar okoli 80.000 aktivnih samskih, številne storitve, ki ti olajšujejo spoznavanje ter asistenco, ki ti jo nudiva Tina & Luka, na vsakem koraku na poti do uspeha!